 Halgankii sharafta badnaa ee naf iyo maalba loo huray waxaa maanta nasiib daro ah in dawladihii dareska ay ku dhiiradaan in ay boobaan ama si fudud ku qaataan qayraadka badda iyo biriga soomaaliyeed, taasi waxaa u sabab ah burburka iyo kala goa shacabka soomaaliyeed oo shalay ahaa mid kuna himiloonayey in maalin maalmaha ka mid ah in la heli doono soomaali weyn oo mideysan, waxaa horay loo yiri, Midnimado waa awood, kala tagu na waa burbur hase yeeshee inta uu nool yahay damiir soomaaliyeed oo ka damqada boobka iyo dhac lagu haayo shacabka soomaaliyeed waxaa xaqiiqo ah in mar na si fudud lagu qaadan dooni taako ka mid ah badda iyo biriga soomaaliyeed, waxaan leeyahay kuwa aan damiirka lahayn in ay ka fogaadaan u hiilinta cadowga soomaaliyeed oo damaca weyn ka leh in ay qaataan badd weyntii soomaaliyeed, maxaa yeelay qof alla qofkii dambi ka gala dad iyo dalka wuxuu geli doonaa taariikhda madow. 